**บันทึกหลักการและเหตุผล**

**ประกอบข้อบัญญัติองค์การบริหารส่วนตำบลหนองหว้า**

**เรื่อง การควบคุมโรคพิษสุนัขบ้า พ.ศ. ๒๕๖๒**

**หลักการ**

ให้มีข้อบัญญัติว่าด้วยการควบคุมโรคพิษสุนัขบ้า เพื่อใช้บังคับในเขตองค์การบริหารส่วนตำบลหนองหว้า อำเภอเบญจลักษ์ จังหวัดศรีสะเกษ

**เหตุผล**

โดยที่โรคพิษสุนัขบ้าเป็นโรคติดต่อที่มีอันตรายต่อมนุษย์และสัตว์ เพื่อให้การควบคุมโรค พิษสุนัขบ้า ให้สัตว์ควบคุมได้รับการฉีดวัคซีนโรคพิษสุนัขบ้าอย่างทั่วถึง ส่งเสริมให้ประชาชนเลี้ยงสัตว์ควบคุมอย่างถูกวิธี ไม่ทิ้งสัตว์ควบคุมที่เจ้าของไม่ต้องการให้กลายเป็นสัตว์เร่ร่อน ซึ่งอาจจะเป็นพาหะของโรค พิษสุนัขบ้าและเป็นการสร้างความร่วมมือในการควบคุมโรคพิษสุนัขบ้า เพื่อลดอัตราการเกิดโรคในคนและสัตว์ ในเขตองค์การบริหารส่วนตำบลหนองหว้า จึงเห็นสมควรออกข้อบัญญัตินี้

-๒-

**ข้อบัญญัติองค์การบริหารส่วนตำบลหนองหว้า**

**เรื่อง การควบคุมโรคพิษสุนัขบ้า พ.ศ. ๒๕๖๒**

อาศัยอำนาจตามความในมาตรา ๖๗ (๓) มาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ แก้ไขเพิ่มเติม (ฉบับที่ ๖) พ.ศ. ๒๕๕๒ และมาตรา ๕ มาตรา ๙ มาตรา ๑๑ มาตรา ๑๕ มาตรา ๒๑ มาตรา ๒๓ และมาตรา ๒๖ แห่งพระราชบัญญัติโรคพิษสุนัขบ้า พ.ศ. ๒๕๓๕ องค์การบริหารส่วนตำบลหนองหว้า จึงตราข้อบัญญัติองค์การบริหารส่วนตำบลนี้ขึ้นไว้ โดยความเห็นชอบของสภาองค์การบริหารส่วนตำบลหนองหว้าและนายอำเภอเบญจลักษ์ ดังต่อไปนี้

**ข้อ ๑** ข้อบัญญัติองค์การบริหารส่วนตำบลนี้เรียกว่า “ข้อบัญญัติองค์การบริหารส่วนตำบลหนองหว้า เรื่อง การควบคุมโรคพิษสุนัขบ้า พ.ศ. ๒๕๖๒”

**ข้อ ๒** ข้อบัญญัตินี้ให้ใช้บังคับในเขตองค์การบริหารส่วนตำบลหนองหว้า นับแต่วันถัดจากวันประกาศในราชกิจจานุเบกษา

**ข้อ ๓** ในข้อบัญญัตินี้

**“สัตว์ควบคุม”** หมายความว่า สุนัข แมว รวมถึงสัตว์อื่นที่อาจติดโรคพิษสุนัขบ้า

**“เจ้าของ”** หมายความว่า ผู้ครอบครอง เลี้ยงดูแล รวมถึงผู้ควบคุมสัตว์

**“วัคซีน”** หมายความว่า วัคซีนป้องกันโรคพิษสุนัขบ้าสำหรับสัตว์

**“เครื่องหมายประจำสัตว์”** หมายความว่า ป้ายแสดงว่าสัตว์นั้นได้รับการฉีดวัคซีน

**“อาการของโรคพิษสุนัขบ้า”** หมายความว่า ในกรณีของสุนัขมีอาการดุร้าย วิ่งเพ่นพ่านกัดสิ่ง กีดขวาง ชอบซุกในที่มืด ปากอ้าลิ้นห้อย น้าลายไหล ตัวแข็ง ขาหลังอ่อนเพลีย เดินโซเซ หรือสัตว์อื่นที่กำหนดมีอาการดังกล่าว

**“ผู้ประกอบการบำบัดโรคสัตว์”** หมายความว่า ผู้ประกอบการบำบัดโรคสัตว์ตามกฎหมายว่าด้วยการควบคุมการบำบัดโรคสัตว์

**“สัตวแพทย์”** หมายความว่า สัตวแพทย์ของกรมปศุสัตว์หรือผู้มีวุฒิไม่ต่ำกว่าประกาศนียบัตรวิชาสัตวแพทย์ ปฏิบัติงานในหน่วยงานของรัฐ

**“เจ้าพนักงานท้องถิ่น”** หมายความว่า นายกองค์การบริหารส่วนตำบลหนองหว้า

**ข้อ ๔** เจ้าของสัตว์ต้องจัดการให้สัตว์ในครอบครองได้รับการฉีดวัคซีนจากสัตวแพทย์หรือผู้ประกอบการบำบัดโรคสัตว์ โดยให้ฉีดควบคุมครั้งแรกเมื่อสัตว์มีอายุ ๒ - ๔ เดือน หรือตามความเห็นของสัตวแพทย์ และให้มีการฉีดวัคซีนครั้งต่อไปตามที่กำหนดในใบรับรองฉีดวัคซีน

**ข้อ ๕** ในที่สาธารณะถ้าปรากฏว่าสัตว์ควบคุมใดไม่มีเครื่องหมายประจำสัตว์หรือมีแต่เป็นเครื่องหมายประจำตัวปลอม ให้เจ้าพนักงานท้องถิ่นมีอำนาจจับสัตว์นั้นเพื่อกักขัง ถ้าไม่มีเจ้าของมารับภายใน ๕ วันให้

เจ้าพนักงานท้องถิ่นมีอำนาจดำเนินการกับสัตว์นั้นได้โดยไม่มีค่าชดใช้ และถ้ามีเจ้าของสัตว์มารับสัตว์นั้นคืนในเวลากำหนดให้เจ้าของสัตว์นั้นชดใช้ค่าเสียหายในการดูแลสัตว์นั้นตามความเป็นจริง

**ข้อ ๖** เมื่อปรากฏว่าสัตว์ควบคุมแสดงอาการของโรคพิษสุนัขบ้า ให้เจ้าของสัตว์ควบคุมนั้นแจ้งต่อ เจ้าพนักงานท้องถิ่นภายใน ๒๔ ชั่วโมง นับแต่เวลาที่พบสัตว์นั้นแสดงอาการของโรคพิษสุนัขบ้า

**ข้อ ๗** ในกรณีที่สัตว์ในควบคุมถูกสัตว์อื่นที่แสดงอาการของโรคพิษสุนัขบ้า ให้เจ้าของสัตว์แจ้งต่อ เจ้าพนักงานท้องถิ่นให้ทราบภายใน ๒๔ ชั่วโมง นับแต่รู้ว่าสัตว์ของตนถูกกัด และเจ้าพนักงานท้องถิ่นต้องแจ้งต่อสัตวแพทย์ดำเนินการต่อไป

-๓-

**ข้อ ๘** ในที่สาธารณะ ถ้าปรากฏสัตว์ควบคุมใดแสดงอาการของโรคพิษสุนัขบ้า ให้เจ้าพนักงานท้องถิ่นมีอำนาจทำลายสัตว์ควบคุมนั้นได้

**ข้อ ๙** ให้ผู้ที่มีสัตว์ควบคุมในการครอบครอง มาแจ้งการครอบครองต่อเจ้าพนักงานท้องถิ่นหลังจากข้อบัญญัตินี้มีผลการบังคับใช้ภายใน ๑ เดือน หรือหลังจากมีสัตว์นั้นในครอบครองภายใน ๑ เดือน เพื่อที่จะให้เจ้าพนักงานท้องถิ่นจัดทำสัญลักษณ์ไว้ที่ตัวสัตว์อันเป็นเครื่องหมายให้ทราบว่าสัตว์นั้นมีเจ้าของ

**ข้อ ๑๐** ถ้าเจ้าของสัตว์ควบคุมไม่ดำเนินการฉีดวัคซีนให้แก่สัตว์ควบคุมของตนต้องมีโทษปรับ

ไม่เกิน ๒๐๐ บาท

**ข้อ ๑๑** ผู้ที่ใช้เครื่องหมายประจำตัวปลอม ขัดขวางมิให้เจ้าหน้าที่สัตวแพทย์หรือเจ้าพนักงานท้องถิ่นซึ่งปฏิบัติตามข้อ ๔ ข้อ ๕ และข้อ ๘ มีโทษปรับไม่เกิน ๕๐๐ บาท

**ข้อ ๑๒** ผู้ที่ไม่ปฏิบัติตามข้อ ๖ ข้อ ๗ และ ข้อ ๙ มีโทษปรับไม่เกิน ๒๐๐ บาท

**ข้อ ๑๓** บรรดาความผิดตามข้อบัญญัติองค์การบริหารส่วนตำบลหนองหว้า ให้นายกองค์การบริหารส่วนตำบลหนองหว้าหรือผู้ที่ได้รับมอบหมายมีอำนาจเปรียบเทียบปรับและผู้ต้องหาได้ชำระค่าปรับตามคำเปรียบเทียบภายในระยะเวลาที่กำหนด แล้วเป็นอันเลิกกัน

**ข้อ ๑๔** ให้นายกองค์การบริหารส่วนตำบลหนองหว้า รักษาการให้เป็นไปตามข้อบัญญัติองค์การบริหารส่วนตำบลนี้ และให้มีอำนาจออกกฎ ระเบียบ ประกาศหรือคำสั่งเพื่อปฏิบัติการให้เป็นไปตามข้อบัญญัตินี้

ประกาศ ณ วันที่ ...................เดือน.......................พ.ศ.๒๕๖๒

(ลงชื่อ)

(นายเตือน บุญสุข)

นายกองค์การบริหารส่วนตำบลหนองหว้า

เห็นชอบ

(ลงชื่อ) ว่าที่ร้อยตรี

(สุรจิต เอี่ยมธรรม)

นายอำเภอเบญจลักษ์